CELEX: 32003R0545
Language: lt
Date: 2003-03-27 00:00:00
Title: 2003 m. kovo 27 d. Komisijos reglamentas (EB) Nr. 545/2003, iš dalies keičiantis Reglamentą (EEB) Nr. 94/92, nustatantį išsamias Reglamente (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų numatytos importo iš trečiųjų šalių tvarkos įgyvendinimo taisyklesTekstas svarbus EEE.

Svarbus teisinis pranešimas

|

32003R0545

Oficialusis leidinys L 081 , 28/03/2003 p. 0010 - 0011

		Komisijos reglamentas (EB) Nr. 545/20032003 m. kovo 27 d.iš dalies keičiantis Reglamentą (EEB) Nr. 94/92, nustatantį išsamias Reglamente (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų numatytos importo iš trečiųjų šalių tvarkos įgyvendinimo taisykles(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1991 m. birželio 24 d. Tarybos reglamentą (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų [1] su paskutiniais pakeitimais, padarytais Reglamentu (EB) Nr. 223/2003 [2], ypač į jo 11 straipsnio 1 dalį,kadangi:(1) Trečiųjų šalių, iš kurių turi būti kilę tam tikri žemės ūkio produktai, pagaminti ekologinės gamybos būdu, kad jais būtų galima prekiauti Bendrijoje, sąrašas, numatytas Reglamento (EEB) Nr. 2092/91 11 straipsnio 1 dalyje, yra pateiktas Komisijos reglamento (EEB) Nr. 94/92 priede [3] su paskutiniais pakeitimais, padarytais Reglamentu (EB) Nr. 2382/2002 [4]. Tas sąrašas buvo sudarytas remiantis Reglamento (EEB) Nr. 2092/91 11 straipsnio 2 dalimi.(2) Kosta Rika pateikė Komisijai prašymą įtraukti ją į sąrašą, numatytą Reglamento (EEB) Nr. 2092/91 11 straipsnio 1 dalyje. Jos valdžios institucijos pateikė pagal Reglamento (EEB) Nr. 94/92 2 straipsnio 2 dalį reikalaujamą informaciją.(3) Šios informacijos nagrinėjimas ir vėlesnės diskusijos su Kosta Rikos valdžios institucijomis leido padaryti išvadą, kad toje šalyje galiojančios žemės ūkio gamybos ir kontrolės taisyklės yra lygiavertės Reglamente (EEB) Nr. 2092/91 nustatytoms taisyklėms.(4) Šiuo metu importas iš Kosta Rikos į Bendriją vykdomas remiantis Reglamento (EEB) Nr. 2092/91 11 straipsnio 6 dalimi.(5) Komisija vietoje patikrino gamybą reglamentuojančias taisykles ir kontrolės priemones, faktiškai taikomas Kosta Rikoje, remdamasi Reglamento (EEB) Nr. 2092/91 11 straipsnio 5 dalimi.(6) Be to, Australijos vadžios institucijos pranešė Komisijai, kad viena kontrolės įstaiga nutraukė savo veiklą. Dėl šios priežasties tos įstaigos pavadinimą reikia išbraukti iš Reglamento (EEB) Nr. 94/92 priedo.(7) Dėl šios priežasties reikia atitinkamai iš dalies pakeisti Reglamentą (EEB) Nr. 94/92.(8) Šiame reglamente numatytos priemonės atitinka Reglamento (EEB) Nr. 2092/91 14 straipsnyje minimo komiteto nuomonę,PRIĖMĖ ŠĮ REGLAMENTĄ:1 straipsnisReglamento (EEB) Nr. 94/92 priedas iš dalies keičiamas taip, kaip nurodyta šio reglamento priede.2 straipsnisŠis reglamentas įsigalioja septintą dieną po jo paskelbimo Europos Sąjungos oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 2003 m. kovo 27 d.Komisijos varduFranz FischlerKomisijos narys[1] OL L 198, 1991 7 22, p. 1.[2] OL L 31, 2003 2 6, p. 3.[3] OL L 11, 1992 1 17, p. 14.[4] OL L 358, 2002 12 31, p. 120.--------------------------------------------------PRIEDASReglamento (EEB) Nr. 94/92 priedas iš dalies keičiamas taip:1. Po Australijai skirto teksto įrašomas šis tekstas:"Kosta Rika1. Produkto kategorijos:a) neperdirbti augalininkystės produktai, kaip nurodyta Reglamento (EEB) Nr. 2092/91 1 straipsnio 1 dalies a punkte;b) perdirbti augalininkystės produktai, skirti žmonių maistui, kaip nurodyta Reglamento (EEB) Nr. 2092/91 1 straipsnio 1 dalies b punkte.2. Kilmė:1 dalies a punkte nurodytos kategorijos produktai ir 1 dalies b punkte nurodytos kategorijos produktų ekologiški ingredientai, kurie buvo pagaminti Kosta Rikoje.3. Kontrolės įstaigos: Eco-LOGICA ir BCS Oko-Garantie.4. Sertifikatus išduodanti institucija: Ministerio de Agricultura y Ganadería.5. Įtraukimo laikotarpis: iki 2006 m. birželio 30 d."2. 3 punkte po Australijai skirto teksto įtrauka "— Organic Vignerons Association of Australia Inc. (OVAA)" išbraukiama.--------------------------------------------------